รบกวนสอบถามหน่อยค่ะ พ่ออายุ 74 ปี ผ่าตัดสมองเนื่องจากสมองซีกขวาตีบแจ้งว่าเป็นหัวใจ AF ทำให้ลิ่มเลือดจากหัวใจพริ้ว และพัดขึ้นไปทับเส้นสมองใหญ่ซีกขวา ต้องผ่าตัดด่วนซึ่งก่อนผ่าพ่อไม่รู้สึกตัวแล้ว ผ่าไปตั้งแต่สิ้นปี 61 กว่าจะฟื้นใช้เวลาประมาณ 20 กว่าวันนอนโรงพยาบาลหนึ่งเดือนเต็มเต็ม และกลับมาพักฟื้นที่บ้านตั้งแต่ปลายเดือนมกราคม ลืมตาดี แต่ไม่รับรู้ พูดไม่ได้ ติดเตียง ช่วงมีนา scan สมองพบน้ำในโพรงสมองเพิ่มขึ้น เทียวเข้ารพ. ทุกเดือน นัดตรวจเลือด ทุก 2 เดือน เข้าไปเปลี่ยนสายอาหารที่ตัดบ่อยมาก รวมถึงถ้ามีอาการติดเชื้อ จนเมื่อวานถึงรอบนัดตรวจเลือด และ scan อีก พบว่าน้ำในโพรงสมองเยอะขึ้นจากเดือนมีนา ซึ่งวิเคราะห์ว่าเป็นเพราะน้ำเยอะทำให้สมองไม่รับรู้ แนวทางการรักษาคือวางอุปกรณ์เพื่อเดรนน้ำออก แต่มีความเสี่ยงเนื่องจากพ่อเป็นโรคหัวใจต้องหยุดยาละลายลิ่มเลือดทั้งก่อน ระหว่าง ผ่าตัด และหลังผ่าตัดเกือบ 10 กว่าวัน ขอสอบถามดังนี้ 1.ในคนไข้ที่ติดเตียงถ้าน้ำในโพรงสมองเยอะจะมีอาการที่แสดงให้เห็นยังไง เพราะตอนแรกแจ้งว่าจะหลับเยอะตลอด แต่ที่เป็นอยู่กลางวันไม่หลับเลย 2.ตามที่เล่ามานอกจากเรื่องน้ำในโพรงสมองเยอะขึ้น มีสาเหตุอะไรอีกไหมคะที่ทำให้สมอง ไม่รับรู้ 3.คนไข้ที่เป็นหัวใจ AF ต้องหยุดยาละลายลิ่มเลือด ตอนนี้ใช้ยา LIXIANA อยู่ แล้วถ้าต้องผ่าตัด วางอุปกรณ์เพื่อเดรนน้ำออก จะมีผลดีมากกว่าผลเสียไหมค่ะ ถ้าต้องเสี่ยงทำ เปอร์เซนต์ดี หรือไม่ดีมากกว่า รบกวนช่วยตอบหน่อย ขอบมากค่ะ
สวัสดีครับ อาการน้ำในโพรงสมองเพิ่มขึ้น ทางการแพทย์เรียกว่า Hydrocephalus ครับ พบได้ในคนไข้ที่ เส้นเลือดสมองแตก อุบัติเหตุเลือดคั่งในสมอง หรือคนที่ มีเนื้องอกสมองอุดตันทางเดินของน้ำหล่อเลี้ยงสมอง ขอตอบคำถามดังนี้1.อาการส่วนใหญ่ก็จะติดเตียงไม่ตอบสนองต่อสิ่งเร้าใดๆ ลืมตาแต่ไม่พูดจา ส่วนใหญ่จะหลับตลอดเวลา ถ้าเป็นมากๆ ก็ทำให้ ตามองไม่เห็นลูกตาจะหลบลงต่ำ ขึ้นกับว่าสมองส่วนไหนได้รับแรงกดดันจากน้ำในสมองที่เพิ่มขึ้น ถ้าไปขยายส่วนที่ทำให้เกิดการรับรู้ ก็จะมักจะนอน ในกรณีของพ่อ เข้าใจว่า ยังเป็นไม่มากครับ อาการเลยไม่มาก2.สิ่งที่ทำให้สมองไม่รับรู้อีกมาก เช่นการติดเชื้อ มี ภาวะสมองเส้นเลือดแตกตีบตันอีก อาจเป็นเส้นเล็ก จนทำลายเนื้อสมองเป็นรอยโรคเหมือนเป็นโพรงพรุนๆ Lacuna สภาวะโรคเรื้องรังอื่นๆ เช่น เบาหวาน ความดัน โรคไต สารเกลือแร่ในเลือดต่ำไป เช่น Sodium ลดลง สภาวะ เลือดจางจากขาดอาหารไม่ครบถ้วน3.การหยุดยากลุ่ม Edoxaban(Lixiana) ที่เป็นNovel oral anticoagulant เพื่อผ่าตัดสมอง แม้มีความเสี่ยงจะเกิดโรคหัวใจอีก แต่จากงานวิจัย รพ แห่งหนึ่ง พบว่าคุ้มกว่า เพราะโอกาสเกิด AF น้อย และการผ่าตัดต่อสายเพื่อระบายน้ำหล่อเลี้ยงสมอง ไม่ทำให้เสียเลือดมากใช้เวลาผ่าตัดไม่นาน ตามปกติแพทย์จะให้หยุดยาล่วงหน้า 2-3 วันครับกรุณาอ่านเพิ่มเติมเรื่องภาวะโพรงสมองคั่งน้ำได้ที่นี่ และอ่านเรื่อง ยาLixianaได้ที่นี่